NOREK 2025

La 44-a Nord-Okcidenta Regiona Esperanto-Konferenco (mallonge NOREK 2025) okazis en Portlando, Oregono, inter la 22-a kaj 24-a de aŭgusto 2025. La konferenco kunvenigis preskaŭ tridek esperantistojn el la nordokcidento de Usono kaj okcidenta Kanado. La Esperanto-Societo de Portlando planis la eventon.

 Programo 
La evento komenciĝis vendrede la 22-an de aŭgusto per bonvena vespermanĝo ĉe Chill N Fill Bar and Food Carts en Portlando. Manĝaĵkamionoj formas gravan parton de la loka kulturo, kaj la elekto de tiu loko permesis al partoprenantoj ĝui diversajn kuirartaĵojn malgraŭ la tre varma vetero (ĉirkaŭ 40 °C).

Sabate la programo okazis en la kelo de la Augustana Luterana Preĝejo. Pli ol dudek kvin ĉeestantoj partoprenis prelegojn, trezorĉasadon kaj interparolojn en Esperanto. Inter la prelegantoj estis John DALE, Ŝeri WELLS, Aŭtuno TAFOYA, Alejna WARFIELD, Reĝo REMIGIO, Nikvo WOODS, kaj la prezidanto de Esperanto-USA, Brandono SOWERS. La tago finiĝis per komuna vespermanĝo ĉe McMenamin’s Broadway Pub, loka restoracio en Portlando.

Dimanĉe, la lasta tago, estis planitaj ekskursoj. Pro ŝanĝo de horaroj ĉe la Portlanda Sabata Merkato, la grupo vizitis la benjetvendejon Voodoo Doughnut, konatan pro kreemaj kaj nekutimaj benjetoj. Poste la partoprenantoj ĝuis ilin en Tom McCall Waterfront Park apud la rivero Willamette. La tago finiĝis per vizito al la konata librejo Powell’s City of Books.

 Referencoj 
Pri NOREK 2025

 Eksteraj ligiloj 
 Esperanto-Societo de Portlando